ai4bharat/Pralekha huggingface dataset:
ప్రధాన మంత్రి కార్యాలయం
జనవరి 17న డబ్ల్యుఇఎఫ్ తాలూకు దావోస్ అజెండా లో ‘స్టేట్ ఆఫ్ ద వరల్డ్’ పై ప్రత్యేక ప్రసంగం ఇవ్వనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ జనవరి 17వ తేదీ నాడు భారతీయ కాలమానం ప్రకారం రాత్రి 8 గంటల 30 నిమిషాల కు వరల్డ్ ఇకానామిక్ ఫోరమ్  యొక్క దావోస్ అజెండా లో వీడియో కాన్ఫరెన్సింగ్ మాధ్యమం ద్వారా ‘ప్రపంచం యొక్క వర్తమాన స్థితి’  పై ప్రత్యేక ప్రసంగాన్ని ఇవ్వనున్నారు.
ఈ కార్యక్రమాన్ని వర్చువల్ పద్ధతి లో 2022వ సంవత్సరం జనవరి 17వ తేదీ నాటి నుంచి 21వ తేదీ వరకు నిర్వహించడం జరుగుతుంది. అనేక మంది ప్రభుత్వాల అధినేత లు కూడా ఈ కార్యక్రమం లో ప్రసంగించనున్నారు. వారి లో జపాన్ ప్రధాని శ్రీ కిశిదా ఫుమియో, యూరోపియన్ కమిశన్ అధ్యకురాలు ఉర్సులా వాన్ డెర్ లెయెన్, ఆస్ట్రేలియా ప్రధాని శ్రీ స్కాట్ మారిసన్, ఇండొనేశియా అధ్యక్షుడు శ్రీ జోకో విడోడో, ఇజ్ రాయిల్ ప్రధాని శ్రీ నఫ్తాలీ బెనెట్, పీపల్స్ రిపబ్లిక్ ఆఫ్ చైనా అధ్యక్షడు శ్రీ శీ జిన్ పింగ్ తదితరులు ఉన్నారు. ఈ కార్యక్రమం లో పరిశ్రమ రంగానికి, అంతర్జాతీయ సంస్థల కు మరియు పౌర సమాజానికి చెందిన ప్రముఖులు కూడా పాలుపంచుకోనున్నారు. వారు ప్రపంచం ప్రస్తుతం ఎదుర్కొంటున్నటువంటి ముఖ్యమైన సవాళ్ల ను గురించి చర్చోపచర్చలు జరపనున్నారు; ఆ సవాళ్ల ను పరిష్కరించడం కోసం ఎటువంటి పద్ధతుల ను అనుసరించాలో కూడా వారు చర్చిస్తారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 115.79 కోట్ల డోసులను అందించారు.
రికవరీ రేటు 98.29% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 11,787 మంది కోలుకున్నారు. దీంతో, కోలుకున్నవారి మొత్తం సంఖ్య 3,39,09,708 కు పెరిగింది.
గత 24 గంటల్లో 10,302 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 1,24,868. ఇది 531 రోజుల కనిష్ట స్థాయి.
మొత్తం కేసుల్లో క్రియాశీల కేసులు 1% కంటే తక్కువగా, 0.36% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రోజువారీ పాజిటివిటీ రేటు  గత 47 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 57 రోజులుగా 2% కన్నా తక్కువగా ఉంది.
ఇప్పటివరకు 63.05 కోట్ల కొవిడ్ పరీక్షలు చేశారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
ఏప్రిల్ ఒకటవ తేదీ నుండి ఇంత వరకు గత 20 రోజుల్లో కోవిడ్-19 కి సంబంధించి పోర్టల్ ద్వారా స్వీకరించిన 25,000 కు పైగా ఫిర్యాదులను పరిష్కరించినట్లు డాక్టర్ జితేంద్ర సింగ్ తెలిపారు.
ఏప్రిల్ ఒకటవ తేదీ నుండి ఇంత వరకు గత 20 రోజుల్లో కోవిడ్-19 కి సంబంధించి పోర్టల్ ద్వారా స్వీకరించిన 25,000 కు పైగా ఫిర్యాదులను పరిష్కరించినట్లు, ఈశాన్య ప్రాంతాల అభివృద్ధి ; ఎమ్.ఓ.ఎస్. పి.ఎమ్.ఓ., సిబ్బంది, ప్రజా పిర్యాదులు, పింఛన్లు, అణుశక్తి, అంతరిక్ష శాఖల కేంద్ర సహాయ మంత్రి  డాక్టర్ జితేంద్ర సింగ్ ఈ రోజు వెల్లడించారు.
కరోనా మహమ్మారి వ్యాప్తి కారణంగా దేశవ్యాప్తంగా ప్రకటించిన లాక్ డౌన్ నేపథ్యంలో సిబ్బంది మంత్రిత్వశాఖ కింద డి.ఏ.ఆర్.పి.జి.  ఈ ఏడాది 1వ తేదీన నేషనల్ మానిటరింగ్ డాష్ బోర్డును ప్రారంభించింది. ప్రస్తుత స్థితి గమనించినట్లయితే, ఫిర్యాదుల పోర్టల్ కు గత మూడు వారాలలో దేశవ్యాప్తంగా ప్రజల నుండి విశేష స్పందన లభించింది. ఫలితంగా ఏప్రిల్ ఒకటవ తేదీన ప్రజల నుండి కోవిడ్ సంబంధమైన ఫిర్యాదులు 332 నమోదు కాగా, 15 రోజుల తర్వాత, ఏప్రిల్ 16వ తేదీన ఆ సంఖ్య 5,566 కు పెరిగింది.
నేషనల్ మానిటరింగ్ డాష్ బోర్డు నిర్వాహకులు 24 గంటలూ పనిచేస్తూ, ఫిర్యాదులను సత్వరమే పరిష్కరిస్తూ, సరాసరి పరిష్కార సమయాన్ని 1.57 రోజులకు పరిమితం చేసినందుకు డాక్టర్ జితేంద్ర సింగ్ ప్రజా ఫిర్యాదుల విభాగాన్ని అభినందించారు.
నేషనల్ మానిటరింగ్ డాష్ బోర్డు  లోని ఫిర్యాదుల విభాగంలో, కోవిడ్ సంబంధమైన ఫిర్యాదుల కోసం ఒక ప్రత్యేకమైన విండో ను ప్రవేశపెట్టిన విషయాన్ని ఇక్కడ ప్రస్తావించవలసిన అవసరం ఉంది. ఫలితంగా, కోవిడ్ సంబంధమైన ఫిర్యాదులను నేరుగా నమోదు చేసి, తదనుగుణంగా వాటిని అనుసరించి, సంబంధిత వ్యక్తులు వాటిని వేగంగా పరిష్కరించడానికి అవకాశం కలిగింది.
ఇలా ఉండగా, కోవిడ్ కు సంబంధించిన 14,982 ఫిర్యాదులను పరిష్కారం కోసం వివిధ రాష్ట్ర ప్రభుత్వాలకు బదిలీ చేయగా, మిగిలిన ఫిర్యాదులను వివిధ కేంద్ర మంత్రిత్వశాఖలకు బదిలీ చేయడం జరిగింది. వలస కార్మికులు, ఆరోగ్య మౌలిక సదుపాయాలూ, క్వారంటైన్, ఆహారం, పౌర సరఫరాలకు సంబంధించిన సమస్యలతో పాటు, బ్యాంకింగ్, ఆర్ధిక రంగ సమస్యలు, వేతనాలు, ఉద్యోగుల సమస్యలు, పాఠశాల, ఉన్నత విద్యా సంబంధమైన సమస్యలు మొదలైన వాటిపై విడివిడిగా ప్రత్యేక దృష్టి పెట్టడం జరుగుతోంది.
<><><><><>
(Visitor Counter : 165
భారత పోటీ ప్రోత్సాహక సంఘం
ఫోర్బ్స్ ఎన్విరో సొల్యూషన్స్ లిమిటెడ్లో నియంత్రణ వాటా కొనుగోలు చేసిన లునోలక్స్ లిమిటెడ్ ఆమోదం తెలిపిన సీసీఐ
ఫోర్బ్స్ ఎన్విరో సొల్యూషన్స్ లిమిటెడ్  నియంత్రణ వాటాను కొనుగోలు చేయడానికి లునోలక్స్ లిమిటెడ్కు కాంపిటీషన్ చట్టం, 2002లోని సెక్షన్ 31 కింద కాంపిటీషన్ కమిషన్ ఆఫ్ ఇండియా  ఆమోదం తెలిపింది.
ఎఫ్ఈఎస్ఎల్ కి చెందిన 72.65% వాటాలను ప్రాధమికంగా, మిగిలిన 26% వాటాలను సెబీ నిబంధనలు , 2011 కి అనుగుణంగా బహిరంగ ఆఫర్ ద్వారా ఎల్ఎల్ సేకరించడానికి వీలు కల్పిస్తూ ఈ ప్రతిపాదిత కలయిక రూపొందింది.
యురేకా ఫోర్బ్స్ లిమిటెడ్ కి చెందిన ఆరోగ్య, భద్రత రంగాలు  వాటర్ ప్యూరిఫైయర్ల వ్యాపారం,  ఎయిర్ ప్యూరిఫైయర్లు,  సెక్యూరిటీ సొల్యూషన్స్,  వాక్యూమ్ క్లీనర్లు మరియు  విద్యుత్ గాలి శుభ్రపరిచే వ్యవస్థలు) నిర్వహణను ఎఫ్ఈఎస్ఎల్ స్వాధీనం చేసుకుంటుంది.
ప్రతిపాదిత కలయిక ఒక విధంగా వ్యాపార సముపార్జన కింద ఉండి కాంపిటీషన్ చట్టం 2002 లోని సెక్షన్ 5 పరిధిలోకి వస్తుంది.
ఎల్ఎల్
అల్ గ్లోబల్ ఇన్వెస్ట్మెంట్స్  పీసీసీ లిమిటెడ్  స్పెషల్ పర్పస్ వెహికల్ గా ఎల్ఎల్ ఏర్పాటు అయ్యింది. ఆసియాలో అడ్వెంట్ ఇంటర్నేషనల్ పెట్టుబడులను అల్ గ్లోబల్ నిర్వహిస్తోంది.
ఎఫ్ఈఎస్ఎల్
యురేకా ఫోర్బ్స్ లిమిటెడ్ అనుబంధ సంస్థగా ప్రస్తుతం ఎఫ్ఈఎస్ఎల్ పనిచేస్తోంది.
సవివరణ సీసీఐ ఉత్తర్వులు త్వరలో జారీ అవుతాయి.
సాంస్కృతిక మంత్రిత్వ శాఖ
కేంద్ర సాంస్కృతిక శాఖ ఆధ్వర్యంలో జార్ఖండ్కు ఉచితంగా పీపీఈ కిట్లు, మాస్కులు, గ్లోవ్స్
'గాంధీ స్మృతి, దర్శన్ సమితి', 'లుపిన్ హ్యూమన్ వెల్ఫేర్ అసోసియేషన్' ద్వారా పంపిణీ
జెండా ఊపి కార్యక్రమాన్ని ప్రారంభించిన కేంద్ర గ్రామీణాభివృద్ధి శాఖ కార్యదర్శి ఎన్.ఎన్. సిన్హా
న్యూదిల్లీలోని 'గాంధీ స్మృతి, దర్శన్ సమితి'  మరియు రాజస్థాన్కు చెందిన 'లుపిన్ హ్యూమన్ వెల్ఫేర్ అసోసియేషన్' కలిసి.. కొవిడ్-19పై పోరాటంలో జార్ఖండ్కు చేయూత అందించాయి. 200 పీపీఈ కిట్లు, 50 థర్మోమీటర్లు, 10 వేల గ్లోవ్స్, 11 వేల మాస్కులు, 500 ఫేస్ షీల్డులను ఉచితంగా పంపించాయి. జార్ఖండ్లోని గిరిజన జిల్లా అయిన 'కుంతి' అధికారులకు వీటిని అందించాయి.
కేంద్ర గ్రామీణాభివృద్ధి శాఖ కార్యదర్శి శ్రీ ఎన్.ఎన్. సిన్హా , దిల్లీలోని 'కృషి భవన్'లో ఈ సామగ్రిని జెండా ఊపి ప్రారంభించారు. జీఎస్డీఎస్ డైరక్టర్ దీపాంకర్ గ్యాన్, 'లుపిన్ హ్యూమన్ వెల్ఫేర్ అసోసియేషన్' సీఈవో శ్రీ సీతారామ్ గుప్తా కూడా ఈ కార్యక్రమంలో పాల్గొన్నారు.
దేశంలో లాక్డౌన్ విధించిప్పటి నుంచి జీఎస్డీఎస్, లుపిన్ సంస్థ కలిసి తరచూ సహాయక కార్యక్రమాల్లో పాల్గొంటున్నాయి. పీపీఈ కిట్లు, మాస్కులు, గ్లోవ్స్ వంటి రక్షణ సామగ్రిని ఉచితంగా అందిస్తున్నాయి. వివిధ సంస్థలు, ప్రభుత్వ శాఖలు, పేద ప్రజలకు వీటిని పంపిణీ చేస్తున్నాయి.
దిల్లీలోని జీఎస్డీఎస్ 'శ్రీజన్ కేంద్రం', దేశంలోని వివిధ ప్రాంతాల్లో ఉన్న 'శ్రీజన్ శిక్షణ, ఉత్పత్తి కేంద్రాల' ద్వారా మాస్కులను తయారు చేసి, ఉచితంగా పంపిణీ చేస్తున్నారు. మహాత్మాగాంధీ 150వ జయంతి ఉత్సవాల్లో భాగంగా ఈ కార్యక్రమం చేపట్టారు. కేంద్ర, రాష్ట్రాల్లోని వివిధ ప్రభుత్వ శాఖలకు క్రమం తప్పకుండా మాస్కులను అందిస్తున్నారు.
(Visitor Counter : 201
ఆరోగ్య, కుటుంబ సంక్షేమ మంత్రిత్వ శాఖ
భారతదేశ వ్యాక్సిన్లు , దేశంలో అమలవుతున్న టీకాల కార్యక్రమానికి ప్రపంచవ్యాప్త ఆమోదం
భారతదేశ టీకా సర్టిఫికెట్ కు 96 దేశాల ఆమోదం.. డాక్టర్ మన్సుఖ్ మాండవీయ
దేశంలో అర్హులైన వారందరికీ కోవిడ్-19 టీకాలు ఇవ్వడానికి కేంద్ర ప్రభుత్వం అమలు చేస్తున్న కార్యక్రమాలు ఆశించిన ఫలితాలను ఇస్తున్నాయి. కేంద్రం తీసుకుంటున్న చర్యల వల్ల దేశంలో టీకాలు తీసుకున్న టీకాల కార్యక్రమం 2021 21న 100 కోట్ల మైలురాయి దాటింది. ఒకవైపు టీకాల కార్యక్రమం వేగంగా అమలు జరగడానికి చర్యలు తీసుకుంటున్న కేంద్రం మరోవైపు టీకాల కార్యక్రమానికి అంతర్జాతీయ గుర్తింపు లభించి టీకాలు తీసుకున్నవారికి ప్రయోజనం కలిగేలా చూడడానికి ప్రయత్నాలను ముమ్మరం చేసింది. విద్య, వ్యాపార, పర్యాటక అవసరాల కోసం టీకాలు తీసుకున్నవారు సులువుగా ధైర్యంగా వెళ్లేలా చూడడానికి చర్యలు తీసుకుంటున్నామని కేంద్ర ఆరోగ్య, కుటుంబ సంక్షేమ శాఖ మంత్రి డాక్టర్ మన్సుఖ్ మాండవీయ ఈ రోజు తెలిపారు. ప్రస్తుతం 96 దేశాలు టీకాలు తీసుకున్న భారతీయులను తమ దేశంలోకి అనుమతిస్తున్నాయని మంత్రి వెల్లడించారు. కోవిషీల్డ్/డబ్ల్యూహెచ్ఓ ఆమోదించిన/జాతీయంగా ఆమోదించబడిన వ్యాక్సిన్లను తీసుకున్నట్టు జారీ అయిన టీకా ధృవీకరణ పత్రాలను ఈ దేశాలు ఆమోదిస్తున్నాయని ఆయన అన్నారు. దీనికి సంఘీభావంగా ఈ దేశాల నుంచి వస్తున్న వారికి 2021 అక్టోబర్ 20వ తేదీన అంతర్జాతీయ ప్రయాణీకుల కోసం కేంద్ర ఆరోగ్య మంత్రిత్వ శాఖ జారీ చేసిన మార్గదర్శకాలలో  కొన్ని మిహాయింపులను ఇస్తున్నామని మంత్రి తెలిపారు. విదేశాలకు వెళ్లాలని అనుకుంటున్న వారు అంతర్జాతీయ వాక్సినేషన్ సర్టిఫికెట్ ను కోవిన్ పోర్టల్ నుంచి డౌన్ లోడ్ చేసుకోవచ్చునని డాక్టర్ మాండవీయ తెలిపారు.
భారతదెశ కోవిడ్ టీకా సర్టిఫికెట్ ను కెనడా, యునైటెడ్ స్టేట్స్ ఆఫ్ అమెరికా, బంగ్లాదేశ్, మాలి, ఘనా, సియెర్రా లియోన్, అంగోలా, నైజీరియా, బెనిన్, చాడ్, హంగేరీ, సెర్బియా, పోలాండ్, ది ఎస్ లో వక్ రిపబ్లిక్, స్లోవేనియా, క్రొయేషియా, బల్గేరియా, టర్కీ, గ్రీస్, ఫిన్లాండ్ , ఎస్టోనియా, రొమేనియా, మోల్డోవా, అల్బేనియా, చెక్ రిపబ్లిక్, స్విట్జర్లాండ్, లీచ్టెన్స్టెయిన్, స్వీడన్, ఆస్ట్రియా, మోంటెనెగ్రో, ఐస్లాండ్, ఈశ్వతిని, రువాండా, జింబాబ్వే, ఉగాండా, మలావి, బోట్స్వానా, నమీబియా, కిర్గిజ్మెన్ రిపబ్లిక్, బెలారస్,అర్మేనియా,ఉక్రెయిన్,అజర్బేజాన్, కజాఖ్స్తాన్ , రష్యా, జార్జియా, యునైటెడ్ కింగ్డమ్, ఫ్రాన్స్, జర్మనీ, బెల్జియం, ఐర్లాండ్, నెదర్లాండ్స్, స్పెయిన్, అండోరా, కువైట్, ఒమన్, యూఏఈ , బహ్రెయిన్, ఖతార్, మాల్దీవులు, కొమొరోస్, శ్రీలంక, మారిషస్, పెరూ, జమైకా, బహామాస్, బ్రెజిల్ , గయానా, ఆంటిగ్వా బార్బుడా, మెక్సికో, పనామా, కోస్టా రికా, నికరాగ్వా, అర్జెంటీనా, ఉరుగ్వే, పరాగ్వే, కొలంబియా, ట్రినిడాడ్ టొబాగో, కామన్వెల్త్ ఆఫ్ డొమినికా, గ్వాటెమాల,ఎల్ సాల్వడార్, హోండురాస్, డొమినికన్ రిపబ్లిక్, హైతీ, నేపాల్, ఇరాన్, లెబనాన్, పాలస్తీనా , సిరియా, దక్షిణ సూడాన్, ట్యునీషియా, సూడాన్, ఈజిప్ట్, ఆస్ట్రేలియా, మంగోలియా, ఫిలిప్పీన్స్ దేశాలు ఆమోదిస్తున్నాయి.
సమస్యలు లేకుండా అంతర్జాతీయ ప్రయాణాలు సాగేలా చూడడానికి దేశ వ్యాక్సిన్ , ప్రపంచ ఆరోగ్య సంస్థ గుర్తించిన వ్యాక్సిన్ తీసుకున్న వారికి జారీ చేసే సర్టిఫికెట్ కు మిగిలిన దేశాల నుంచి ఆమోదం పొందడానికి విదేశాంగ మంత్రిత్వ శాఖ సహకారంతో కేంద్ర ఆరోగ్య కుటుంబ సంక్షేమ శాఖ సంప్రదింపులు జరుపుతోంది.
హోం మంత్రిత్వ శాఖ
బెంగాల్ ఈస్టర్న్ ఫ్రంటియర్ రెగ్యులేశన్ ను సవరించడాని కి ఎక్స్-పోస్ట్ ఫ్యాక్టో ఆమోదాన్ని మంజూరు చేసిన మంత్రిమండలి
బెంగాల్ ఈస్టర్న్ ఫ్రంటియర్ , 1873ను సవరించడం కోసం భారత రాష్ట్రపతి రాజ్యాంగ 372వ అధికరణం లోని క్లాజు కు అనుగుణం గా జారీ చేసినటువంటి ఆడాప్టేశన్ ఆఫ్ లాస్  ఆర్డర్, 2019కి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదం తెలిపింది.
మణిపుర్ స్థానిక ప్రజల కు పౌరసత్వ సరవణ చట్టం, 2019 తాలూకు నిబంధనల నుండి రక్షణ ను ఇవ్వడం కోసం ఈ నోటిఫికేశన్ బిఇఎఫ్ఆర్ ను మణిపుర్ రాష్ట్రాని కి కూడా విస్తరించడం తో పాటు ప్రస్తావిత రెగ్యులేశన్ లో అవసరమైన మార్పుల కు కూడా మార్గాన్ని సుగమం చేస్తుంది.(Visitor Counter : 62
రసాయనాలు, ఎరువుల మంత్రిత్వ శాఖ
డీఏపీ, ఎన్పీకే ఎరువుల ధరలు పెంచే ఆలోచన లేదు: ఇఫ్కో
డీఏపీ, ఎన్పీకే ఎరువుల గరిష్ట చిల్లర ధరలు పెంచే ఆలోచన లేదని 'ఇండియన్ ఫార్మర్స్ ఫెర్టిలైజర్స్ కోపరేటివ్ లిమిటెడ్'  స్పష్టం చేసింది.
పాస్ఫారిక్ ఆమ్లం వంటి ముడిపదార్థాల ధరలు అంతర్జాతీయ మార్కెట్లో భారీగా పెరిగినా, రబీ సీజన్లో ఎరువుల ధరలు పెంచబోమని ఇఫ్కో ఎండీ యు.ఎస్.అవస్తి ట్వీట్ ద్వారా తెలిపారు.
"ప్రధాని మోదీ ఇచ్చిన ఆత్మనిర్భర్ భారత్ పిలుపు మేరకు, రైతులపై పెట్టుబడి భారం తగ్గించడం ద్వారా రైతులకు సేవ చేయడం మా లక్ష్యం. 2022 నాటికి రైతుల ఆదాయాన్ని రెట్టింపు చేయడం కూడా లక్ష్యం" అని పేర్కొన్నారు.
ఇఫ్కో.. ఎరువుల తయారీ, మార్కెటింగ్ వ్యాపారాల్లో ఉన్న ప్రముఖ సహకార సంఘం. దీనికి దేశవ్యాప్తంగా ఐదు తయారీ ప్లాంట్లు ఉన్నాయి.
నౌకారవాణా మంత్రిత్వ శాఖ
గ్రీన్ ఫీల్డ్ పోర్టుల అభివృద్ధి
ఆంధ్రప్రదేశ్ ప్రభుత్వం భావనపాడు, మచిలీపట్నం, రామాయపట్నంలను నాన్-మేజర్ పోర్టులుగా ల్యాండ్ లార్డ్ ప్రాతిపదికన అభివృద్ధి చేస్తోంది. ఆంధ్రప్రదేశ్ పునర్వ్యవస్థీకరణ చట్టం 2014 కింద పేర్కొన్న దుగ్గిరాజుపట్నం ఓడరేవు అభివృద్ధికి బదులుగా రామాయపట్నం పోర్టు అభివృద్ధికి ఆంధ్రప్రదేశ్ ప్రభుత్వం ఆర్థిక సహాయం కోరింది. అయితే, రాష్ట్ర ప్రభుత్వం 20.02.2020న రామాయపట్నం ఓడరేవు పరిమితులను నాన్-మేజర్ పోర్ట్గా నోటిఫై చేసింది, ఇది సంబంధిత రాష్ట్ర మారిటైమ్ బోర్డులు/రాష్ట్ర ప్రభుత్వాల పరిధిలోకి వస్తుంది. కేంద్ర ఓడరేవులు, షిప్పింగ్ మరియు జలమార్గాల శాఖ మంత్రి శ్రీ సర్బానంద సోనోవాల్ ఈరోజు రాజ్యసభకు ఇచ్చిన ఒక లిఖితపూర్వక సమాధానంలో ఈ సమాచారాన్ని తెలియజేశారు.
ఆరోగ్య, కుటుంబ సంక్షేమ మంత్రిత్వ శాఖ
మానసిక అనారోగ్యంతో బాధపడుతున్న రోగుల కోసం
25 రాష్ట్రాలు/కేంద్ర పాలిత ప్రాంతాలు 36 టెలి మానస్ సెల్లను ఏర్పాటు చేశాయి
దేశంలో నాణ్యమైన మానసిక ఆరోగ్య సలహాలు సంరక్షణ సేవలకు ప్రాప్యతను మరింత మెరుగుపరచడానికి ప్రభుత్వం 10 అక్టోబర్ 2022న “నేషనల్ టెలి మెంటల్ హెల్త్ ప్రోగ్రామ్”ను ప్రారంభించింది. 09.03.2023 నాటికి, 25 రాష్ట్రాలు/యుటిలు 36 టెలి మానస్ సెల్లను ఏర్పాటు చేశాయి మానసిక ఆరోగ్య సేవలను ప్రారంభించాయి. హెల్ప్లైన్ నంబర్లో 63806 కాల్లును స్వీకరించారు. 22 ఏ–2ఎంఎస్లో మానసిక ఆరోగ్య సేవలు కూడా ఉన్నాయి. ఈ సేవలు పీఎంజేఏవై కింద కూడా అందుబాటులో ఉన్నాయి. ఇంకా, 3 కేంద్ర మానసిక ఆరోగ్య సంస్థలు సహా దేశంలో 47 ప్రభుత్వ నిర్వహణలో మానసిక వైద్యశాలలు ఉన్నాయి.
దేశంలో ఆరోగ్య సేవల సామర్థ్యాన్ని పెంపొందించేందుకు, భారత ప్రభుత్వం నేషనల్ మెంటల్ హెల్త్ ప్రోగ్రామ్ ని అమలు చేస్తోంది. ఎన్ఎంహెచ్పీ తృతీయ సంరక్షణ భాగం కింద, మానసిక ఆరోగ్య స్పెషాలిటీలలో పీజీ విభాగాలలో విద్యార్థుల చేరికను పెంచడానికి అలాగే తృతీయ స్థాయి చికిత్స సౌకర్యాలను అందించడానికి 25 సెంటర్ ఆఫ్ ఎక్సలెన్స్లు మంజూరు చేయబడ్డాయి.
మానసిక ఆరోగ్య స్పెషాలిటీలలో 47 పీజీ విభాగాలను బలోపేతం చేయడానికి ప్రభుత్వం 19 ప్రభుత్వ వైద్య కళాశాలలు/సంస్థలకు కూడా మద్దతునిచ్చింది. అదనంగా, పాఠశాలలు కళాశాలల్లో కౌన్సెలింగ్ ప్రధాన భాగాలతో మానసిక రుగ్మతలు/అనారోగ్యాన్ని గుర్తించడం, నిర్వహించడం చికిత్స చేయడం కోసం దేశంలోని 716 జిల్లాల్లో జాతీయ మానసిక ఆరోగ్య కార్యక్రమం కింద జిల్లా మానసిక ఆరోగ్య కార్యక్రమం  అమలుకు ప్రభుత్వం మద్దతునిస్తోంది. పని ప్రదేశంలో ఒత్తిడి నిర్వహణ, జీవన నైపుణ్యాల శిక్షణ, ఆత్మహత్య నిరోధక సేవలు సమాచారం, విద్య కమ్యూనికేషన్  కార్యకలాపాలు అవగాహన కల్పన మానసిక అనారోగ్యంతో సంబంధం ఉన్న కళంకాన్ని తొలగించడం లక్ష్యం. కేంద్ర ఆరోగ్య, కుటుంబ సంక్షేమ శాఖ సహాయ మంత్రి డా క్టర్ భారతి ప్రవీణ్ పవార్ ఇవాళ రాజ్యసభలో ఈ విషయాన్ని లిఖితపూర్వకంగా తెలిపారు .
ఆరోగ్య, కుటుంబ సంక్షేమ మంత్రిత్వ శాఖ
ప్రధానమంత్రి ఆత్మనిర్భర్ స్వాస్థ భారత్ యోజన
ఆర్థిక సంవత్సరం 21-22 బడ్జెట్ ఉపన్యాసంలో భాగంగా 1 ఫిబ్రవరి, 2021న ప్రధానమంత్రి ఆత్మనిర్భర్ స్వస్థ్ భారత్ యోజన ను సుమారు ఆరేళ్ళకు  వరకు రూ. 64,180 కోట్ల వ్యయంతో ప్రకటించారు. ఇది జాతీయ ఆరోగ్య మిషన్ కు అదనం.
ఈ పథకం కింద ఆర్థిక సంవత్సరం 25-26 నాటికి సాధించాలనుకున్న ప్రధాన చొరవలుః
అత్యధిక దృష్టి పెట్టిన 10 రాష్ట్రాలలో 17,788 గ్రామీణ హెల్త్ మరియు వెల్ నెస్ సెంటర్లకు మద్దతు
అన్ని రాష్ట్రాలలో 11,024 పట్టణ హెల్త్ మరియు వెల్ నెస్ సెంటర్ల ఏర్పాటు చేయడం.
అత్యధిక దృష్టి పెట్టిన 11 రాష్ట్రాలలో సమగ్ర ప్రజారోగ్య ప్రయోగశాలలను 3382 బ్లాకులు, అన్ని జిల్లాలలో ఏర్పాటు చేయడం;
సుమారు 602 జిల్లాలలో క్రిటికల్ కేర్ ఆసుపత్రి బ్లాకులను, 12 కేంద్ర సంస్థలను ఏర్పాటు చేయడం.
వ్యాధి నియంత్రణ జాతీయ కేంద్రం లను, దాని 5 ప్రాంతీయ శాఖలను, 20 మెట్రోపాలిటన్ ఆరోగ్య నిఘా యూనిట్లను బలోపేతం చేయడం;
అన్ని ప్రజారోగ్య ప్రయోగశాలలను అనుసంధానం చేసేందుకు సమగ్ర ఆరోగ్య సమాచార పోర్టల్ ను అన్ని రాష్ట్రాలు/ కేంద్ర పాలిత ప్రాంతాలకు విస్తరింపచేయడం;
17 కొత్త ప్రజారోగ్య యూనిట్ల నిర్వహణను, ప్రస్తుత 33 పబ్లిక్ హెల్త్ యూనిట్లను ఎంట్రీ పాయింట్ల వద్ద అంటే 32 కొత్త విమానాశ్రయాలు, 11 నౌకాశ్రయాలు, 7 ల్యాండ్క్రాసింగ్ల వద్ద బలోపేతం చేయడం;
సుమారు 15 ఎమర్జెన్సీ ఆపరేషన్ సెంటర్లను, 2 మొబైల్ ఆసుపత్రులను ఏర్పాటు చేయడం;
ప్రపంచ ఆరోగ్య సంస్థ ఆగ్నేయాసియా ప్రాంతం కోసం ప్రాంతీయ పరిశోధన వేదిక అయిన వన్ హెల్త్ కోసం ఒక జాతీయ సంస్థను ఏర్పాటు చేయడం, 9 జీవభ్రదత స్థాయి III ప్రయోగశాలలను, 4 ప్రాంతీయ జాతీయ వైరాలజీ సంస్థలను ఏర్పాటు చేయడం.
ఈ పథకం కింద చర్యలలో భాగంగా, అన్ని స్థాయిలలో అంటే ప్రాథమిక, ద్వితీయ, తృతీయ స్థాయిలలో సంరక్షణ కోసం అన్ని శ్రేణులలోని ఆరోగ్య సంరక్షణ విధానాల, వ్యవస్థల సామర్ధ్యాలను అభివృద్ధి చేయడమే కాకుండా ప్రస్తుతం ఉనికిలో ఉన్నభవిష్యత్తులో రాబోయే మహమ్మారి/ విపత్తులకు సమర్ధవంతంగా స్పందించేలా ఆరోగ్య వ్యవస్థలను తయారు చేయడంపై దృష్టి పెడుతుంది. జాతీయ, ప్రాంతీయ, జిల్లా, బ్లాకు స్థాయిలతో పాటు మెట్రోపాలిటన్ ప్రాంతాలలో కూడా పర్యవేక్షణ ప్రయోగశాలల నెట్వర్క్ను అభివృద్ధి చేయడం ద్వారా ఐటి ఆధారిత వ్యాధి పర్యవేక్షణ వ్యవస్థను నిర్మించడమే కాక, ఎంట్రీ పాయింట్లలో ఆరోగ్య కేంద్రాలను బలోపేతం చేయడం, ప్రజారోగ్య అత్యవసర పరిస్థితులను, వ్యాధుల వ్యాప్తిని నివారించే, పోరాడాలని పిఎంఎఎస్బివై లక్ష్యిస్తోంది. కోవిడ్ -19తో పాటుగా ఇతర సాంక్రమిక వ్యాధులతో పాటుగా కోవిడ్ -19 వంటి మహమ్మారులకు మధ్యకాలిక, దీర్ఘకాలిక స్పందనను తెలియచెప్పేందుకు, మానవులలో, జంతువులలో సాంక్రమిక వ్యాధులు ప్రబలడాన్ని కనుగొని, నివారించేలా స్పందించేందుకు ఆధారాలను ఉత్పత్తి చేయడం కోసం బయోమెడికల్ రీసెర్చ సహా పరిశోధనలకు మద్దతు ఇవ్వడమే కాకుండా పెట్టుబడులను పెట్టాలని లక్ష్యంగా పెట్టుకుంది.
జాతీయ ఆరోగ్య విధానం , 2017 ప్రజారోగ్య వ్యయాన్ని 2025 నాటికి నిర్ణీత కాలంలో ప్రస్తుతమున్న జిడిపిలో 1.15% నుంచి 2.5%కి పెంచాలని యోచిస్తోంది.
ఈ విషయాన్ని ఆరోగ్యం, కుటుంబ సంక్షేమ శాఖ సహాయ మంత్రి అశ్విని కుమార్ చౌబే సోమవారంనాడు లోక్సభకు లిఖిత పూర్వకంగా ఇచ్చిన సమాధానంలో వివరించారు.
రసాయనాలు, ఎరువుల మంత్రిత్వ శాఖ
ఫార్మా-మెడ్టెక్ రంగంలో పరిశోధన & అభివృద్ధి, ఆవిష్కరణలపై జాతీయ విధానాన్ని; ఫార్మా-మెడ్టెక్ రంగంలో పరిశోధన & ఆవిష్కరణలు  ప్రోత్సహించే పథకాన్ని ప్రారంభించనున్న కేంద్ర మంత్రి డా.మన్సుఖ్ మాండవీయ
భారతదేశంలో, ఫార్మా-మెడ్టెక్ రంగంలో పరిశోధన & అభివృద్ధి, ఆవిష్కరణలపై జాతీయ విధానాన్ని కేంద్ర రసాయనాలు & ఎరువుల శాఖ మంత్రి డా.మన్సుఖ్ మాండవీయ ఆవిష్కరించనున్నారు. ఫార్మా-మెడ్టెక్ రంగంలో పరిశోధన & ఆవిష్కరణలు  ప్రోత్సహించే పథకాన్ని కూడా ఆయన ప్రారంభిస్తారు. మంత్రిత్వ శాఖ సహాయ మంత్రి శ్రీ భగవంత్ ఖూబా, నీతి ఆయోగ్ సభ్యుడు డాక్టర్ వి.కె. పాల్ కూడా ఈ కార్యక్రమంలో పాల్గొంటారు. కేంద్ర ఔషధ విభాగం ఈ కార్యక్రమాన్ని రేపు ఇండియా ఇంటర్నేషనల్ సెంటర్లో నిర్వహిస్తుంది.
ఫార్మా-మెడ్టెక్ రంగంలో పరిశోధన & అభివృద్ధిపై జాతీయ విధానం, రాబోయే దశాబ్ద కాలంలో ఈ రంగాన్ని 120-130 బిలియన్ డాలర్లకు పెంచడంలో సాయపడుతుంది. దీని ద్వారా జీడీపీలో ఈ రంగం సహకారం సుమారు 100 బేసిస్ పాయింట్లు పెరగవచ్చు. సాంప్రదాయ ఔషధాలు & ఫైటోఫార్మాస్యూటికల్స్, వైద్య పరికరాలు సహా ఔషధ రంగంలో ఆర్&డీని ప్రోత్సహించడం ఈ విధానం లక్ష్యం. దేశీయంగా అభివృద్ధి చేసిన అత్యాధునిక ఉత్పత్తులు, సాంకేతికతల ద్వారా మూడు ముఖ్యమైన అంశాల్లో ఆర్&డీ ప్రోత్సహిస్తారు. ఆ అంశాలు: నియంత్రణ విధానాలను బలోపేతం చేయడం, ఆవిష్కరణల్లో పెట్టుబడులను ప్రోత్సహించడం, ఆవిష్కరణల కోసం సులభతర వ్యవస్థను సృష్టించడం.
ఈ కార్యక్రమంలో విధాన నిర్ణేతలు, ఆరోగ్య సంరక్షణ రంగ నిపుణులు, విద్యావేత్తలు, మేధావులు, పరిశ్రమలు, మీడియా ప్రతినిధులతో పాటు ఇతర ప్రముఖులు పాల్గొంటారు. భారతదేశం నుంచి ఔషధాల ఎగుమతులు, విభాగాల వారీగా భారతదేశ ఎగుమతుల వాటా, ఈ విధానం అవసరం, లక్ష్యాలు, ముఖ్యమైన అంశాలు, పర్యవేక్షణ యంత్రాంగం గురించి వివరించడం ఈ కార్యక్రమం లక్ష్యం.
ప్రధాన మంత్రి కార్యాలయం
మహాపరినిర్వాణ్ దివస్ నాడు డాక్టర్ శ్రీ బాబాసాహెబ్ ఆంబేడ్ కర్ కు శ్రద్ధాంజలి ఘటించిన ప్రధాన మంత్రి
మహాపరినిర్వాణ్ దివస్ నాడు డాక్టర్ శ్రీ బాబాసాహెబ్ ఆంబేడ్ కర్ కు ప్రధాన మంత్రి శ్రీ నరేంద్ర మోదీ శ్రద్ధాంజలి ని ఘటించడం తో పాటు గా మన దేశ ప్రజల కు శ్రీ బాబాసాహెబ్ అందించినటువంటి మార్గదర్శక ప్రాయమైన సేవ ను కూడా స్మరించుకొన్నారు.
ప్రధాన మంత్రి ఒక ట్వీట్ లో -
‘‘మహాపరినిర్వాణ్ దివస్ సందర్భం లో డాక్టర్ శ్రీ బాబాసాహెబ్ ఆంబేడ్ కర్ కు నేను శ్రద్ధాంజలి ని ఘటించడం తో పాటు గా మన దేశ ప్రజల కు ఆయన అందించినటువంటి మార్గదర్శక ప్రాయమైన సేవ ను కూడా గుర్తు కు తెచ్చుకొంటున్నాను. ఆయన సలిపినటువంటి సంఘర్షణ లు లక్షల కొద్దీ ప్రజల లో ఆశ ను రేకెత్తించాయి; అంతేకాదు, భారతదేశాని కి అత్యంత విస్తృత రాజ్యాంగాన్ని ఇవ్వడం కోసం ఆయన పూనుకొని చేసినటువంటి ప్రయాసల ను ఎన్నటికీ మరపురానటువంటివి.’’ అని పేర్కొన్నారు.
ఫుడ్ ప్రాసెసింగ్ పరిశ్రమల మంత్రిత్వ శాఖ
పంటల కోతల తరువాత నష్టం
ఫుడ్ ప్రాసెసింగ్ పరిశ్రమల మంత్రిత్వ శాఖకు పంట అనంతర మౌలిక సదుపాయాలు ప్రాసెసింగ్ సౌకర్యాలు, పంట అనంతర నష్టాలను తగ్గించడంతోపాటు విలువ జోడింపును పెంపొందించడం ఫుడ్ ప్రాసెసింగ్ రంగం మొత్తం అభివృద్ధిని పెంచడం తప్పనిసరి. ప్రాథమిక సర్వేల ఆధారంగా వివిధ అధ్యయనాల ద్వారా వివిధ వ్యవసాయ వస్తువులలో పంటకోత అనంతర నష్టాలను మంత్రిత్వ శాఖ అంచనా వేసింది.  ఇండియన్ కౌన్సిల్ ఆఫ్ అగ్రికల్చరల్ రీసెర్చ్-సెంట్రల్ ఇన్స్టిట్యూట్ ఆఫ్ పోస్ట్-హార్వెస్ట్ ఇంజినీరింగ్ అండ్ టెక్నాలజీ  ద్వారా మంత్రిత్వ శాఖ రెండు అధ్యయనాలను ప్రారంభించింది, "భారతదేశంలోని ప్రధాన పంటలు వస్తువుల పరిమాణాత్మక హార్వెస్ట్ పోస్ట్ హార్వెస్ట్ నష్టాల అంచనా" ;  నాబార్డ్ కన్సల్టెన్సీ సర్వీస్ ప్రైవేట్ లిమిటెడ్ "భారతదేశంలో వ్యవసాయోత్పత్తుల పంట అనంతర నష్టాలను నిర్ణయించడానికి అధ్యయనం" .
ఈ రెండు అధ్యయనాల తులనాత్మక ఫలితాలు క్రింది విధంగా ఉన్నాయి:
ప్రధాన పంటలు సరుకుల కోత అనంతర నష్టాలు
|
|
పంటలు/సరకులు
|
|
నష్టం 
|
|
ఐకార్–సిఫెట్అధ్యయనం  ప్రకారం|
|
నాబ్కాన్స్ అధ్యయనం  ప్రకారం|
|
ధాన్యాలు
|
|
4.65 - 5.99
|
|
3.89-5.92
|
|
పప్పులు
|
|
6.39 - 8.41
|
|
5.65-6.74
|
|
నూనె గింజలు
|
|
3.08 - 9.96
|
|
2.87-7.51
|
|
పండ్లు
|
|
6.70-15.88
|
|
6.02-15.05
|
|
కూరగాయలు
|
|
4.58-12.44
|
|
4.87-11.61
|
|
తోటల పంటలు & సుగంధ ద్రవ్యాలు
|
|
1.18-7.89
|
|
1.29-7.33
|
|
పాలు
|
|
0.92
|
|
0.87
|
|
ఫిషరీస్ 
|
|
5.23
|
|
4.86
|
|
ఫిషరీస్ 
|
|
10.52
|
|
8.76
|
|
మాంసం
|
|
2.71
|
|
2.34
|
|
పౌల్ట్రీ
|
|
6.74
|
|
5.63
|
|
గుడ్డు
|
|
7.19
|
|
6.03
ఫుడ్ ప్రాసెసింగ్ పరిశ్రమల శాఖ సహాయ మంత్రి ప్రహ్లాద్ సింగ్ పటేల్ ఈరోజు లోక్సభలో లిఖితపూర్వక సమాధానంలో ఈ సమాచారం అందించారు.
ప్రధాన మంత్రి కార్యాలయం
రాబోయే 2023 మార్చి 21 న దేశంలోని ఈశాన్య రాష్ట్రాల కు భారత్ గౌరవ్ రైలు ఆరంభం అవుతున్నసందర్భం లో ప్రతిస్పందించిన ప్రధాన మంత్రి
ఈశాన్య రాష్ర్టాల కు రాబోయే 2023 వ సంవత్సరం లో మార్చి 21 వ తేదీ నాడు భారత్ గౌరవ్ రైలు ప్రారంభం కానుండడం పట్ల ప్రధాన మంత్రి శ్రీ నరేంద్ర మోదీ హర్షాన్ని వ్యక్తం చేశారు. ఇది ఒక ఆసక్తికరమైనటువంటి మరియు గుర్తుండిపోయేటటువంటి ప్రయాణం కాగలదని, అంతేకాకుండా దేశం లోని ఈశాన్యః ప్రాంతాల ను గురించి తెలుసుకొనేందుకు ఇది ఒక ఉత్తేజదాయకం అయినటువంటి అవకాశం కూడా కాగలదని శ్రీ నరేంద్ర మోదీ అన్నారు.
భారత్ గౌరవ్ డీలక్స్ ఎసి టూరిస్ట్ రైలు ను ప్రారంభించడం ద్వారా దేశం లో ఈశాన్య ప్రాంత రాష్ర్టాలన్నిటిని కలుపుతూ ‘‘నార్థ్ ఈస్ట్ డిస్కవరీ : బియాండ్ గువాహాటీ’’ యాత్ర ను నిర్వహించాలని భారతీయ రైల్ వే నిర్ణయించింది. ఈ రైలు 2023వ సంవత్సరం లో మార్చి 21 వ తేదీ నాడు న్యూఢిల్లీ లోని సఫ్ దర్ జంగ్ రైల్ వే స్టేశన్ నుండి మొదలవుతుంది. 15 రోజుల పాటు ఈ యాత్ర అసమ్ లోని గువాహాటీ, శివ్ సాగర్, జోర్ హాట్, కాజీరంగ; త్రిపుర లోని ఉనాకోటి, అగర్ తలా, ఉదయ్ పుర్; నాగాలాండ్ లోని దీమాపుర్, కొహిమా; మేఘాలయ లోని శిలాంగ్, మరియు చిరపుంజిల ను చుడుతుంది.
భారత్ గౌరవ్ రైలు త్వరలో మొదలవనున్న సంగతి ని గురించి సంస్కృతి, పర్యటన, మరియు ఈశాన్య ప్రాంతం అభివృద్ధి శాఖ కేంద్ర మంత్రి శ్రీ జి. కిషన్ రెడ్డి చేసిన ట్వీట్ కు ప్రధాన మంత్రి ప్రత్యుత్తరాన్ని ఇస్తూ ఒక ట్వీట్ లో -
‘‘ఇది ఒక ఆసక్తిదాయకం అయినటువంటి మరియు గుర్తుండిపోయేటటువంటి యాత్ర కానుంది. దేశం లోని ఈశాన్య ప్రాంతాల ను గురించి తెలుసుకోవడం కోసం ఇది ఒక ఉత్తేజదాయకం అయినటువంటి అవకాశం అవుతుంది.’’ అని పేర్కొన్నారు.
This would be an interesting and memorable journey, an exciting opportunity to discover the Northeast. https://t.co/Z0ljlmi5Ae
— Narendra Modi  March 6, 2023
ప్రధాన మంత్రి కార్యాలయం
ఈ నెల 26 న అఖిల భారత సభాధ్యక్షుల 80 వ సమావేశం ముగింపు సదస్సు ను ఉద్దేశించి ప్రసంగించనున్న ప్రధాన మంత్రి
అఖిల భారత సభాధ్యక్షుల 80 వ సమావేశం ముగింపు సదస్సు ను ఉద్దేశించి ప్రధాన మంత్రి శ్రీ నరేంద్ర మోదీ ఈ నెల 26 న మధ్యాహ్నం 12:30 గంటలకు వీడియో కాన్ఫరెన్స్ మాధ్యమం ద్వారా ప్రసంగించనున్నారు.
ఆల్ ఇండియా ప్రిసైడింగ్ ఆఫీసర్స్ కాన్ఫరెన్స్ 1921 లో మొదలైంది. ఈ సంవత్సరాన్ని ప్రిసైడింగ్ ఆఫీసర్స్ కాన్ఫరెన్స్ వందో సంవత్సరం గా కూడా జరుపుతున్నారు. ఈ సందర్భం లో రెండు రోజుల సమావేశాన్ని ఈ నెల 25, 26 తేదీల లో గుజరాత్ లోని కేవడియా లో నిర్వహిస్తున్నారు. ఈ సంవత్సర సమావేశానికి ‘‘విధాన సభ/ విధాన మండలి, కార్యనిర్వహణ శాఖ మరియు న్యాయవ్యవస్థ ల మధ్య సామరస్యపూర్వక సమన్వయం- ఒక చైతన్యశీలమైన ప్రజాస్వామ్యానికి కీలకం’’ అనే అంశం ఇతివృత్తం గా ఉంది.
ఈ సమావేశాన్ని భారతదేశ రాష్ట్రపతి శ్రీ రామ్ నాథ్ కోవింద్ ఈ నెల 25 న ప్రారంభించనున్నారు. ఈ సమావేశానికి భారతదేశ ఉప రాష్ట్రపతి, రాజ్య సభ చైర్ మన్ శ్రీ ఎం. వెంకయ్య నాయుడు, లోక్ సభ స్పీకర్, సమావేశానికి చైర్పర్సన్ శ్రీ ఓం బిర్లా, గుజరాత్ గవర్నర్ శ్రీ ఆచార్య దేవ్ వ్రత్, గుజరాత్ ముఖ్యమంత్రి శ్రీ విజయ్ రూపాణీ లతో పాటు ఇతర ఉన్నతాధికారులు కూడా హాజరు కానున్నారు.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.04 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 19.58 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,04,24,025
|
|
అందుబాటులోని నిల్వలు
|
|
19,58,22,570
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.04 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 19.58 కోట్లకుపైగా  నిల్వలు అందుబాటులో ఉన్నాయి.